**Народно Читалище „Пробуда-1941“ с.Кардам Общ. Ген. Тошево**

**E-mail:** **probuda1941\_kardam@abv.bg** **тел: 0887266617**

Културен календар за 2023г.

П Л А Н - П Р О Г Р А М А

За дейността на Н.Ч. „Пробуда-1941“ с. Кардам за 2023г.

 Н.Ч. „Пробуда-1941" определя като своя основна задача организиране на общо читалищния културен живот в селото, който се дели на VІ основни раздела:

I.Календарни прояви.

1. 6 януари - 175 години от рождението на Христо Ботев „Силата и величието на Христо Ботев“ – рецитал на учениците от ОУ „Христо Ботев“ .

-изложба на фотоси и книги .

2. 27 януари – 144 години от освобождението на Добруджа – Библиотечни мероприятия .

3. 19 февруари - 150 години от обесването на Васил Левски – рецитал и мултимедийна прожекция,посветена на апостола на свободата.

4. 3 март - Славим Вас освободители! – мултимедийна прожекция и викторина с ученици,посветени на Националния празник на страната.

-Поднасяне цветя на паметника в селото и паметната плоча пред кметството.

-Концерт по случай 3 март.

5. 9 май ден на руската култура. 9-ти май ден на победата-Една незабравима дата.

-Поднасяне цветя пред паметника в селото и гроба на Руския войн.

Среща с руските жители в с.Кардам. Концерт в залата на читалището.

6. 24 май - Ден на Славянската писменост и култура.Празник посветен на светите братя Кирил и Методий .

7. 1 юни – Ден на детето .

-Празнуване на площада пред читалището с учениците от ОУ „Христо Ботев“ и децата от ЦДГ „Дъга“ –Бързи,смели и сръчни , конкурс за най-добра рисунка.

8. 1 ноември - Ден на Народните будители – да почетем заедно паметта на българските просветни дейци и революционери. Библиотечни мероприятия .

9. 21 ноември - 143 години от рождението на Йордан Йовков –изложба на книги .

10. Коледна вечер – литературно - музикална програма .

-конкурси за най-добра баница и сурвакница.

-Коледари из селото.

II.Традиционни празници и обичаи

1.21 януари - „Бабин ден“-Заедно с жените от селото ,ще посетим доктор Димитрова и Кмета на селото .

-Празник с жива музика в стола на О.У. „Христо Ботев“ .

2.14 февруари - Трифон Зарезан – конкурс за най-добро вино,посещение на мъжете от селото в лозята и празнуване на площада пред Читалището.

3. 1 Март – Празник на мартеницата – Баба Марта подарява мартеници на децата.

4. 4 Март- Тодоровден- кушия на стадиона в селото.

5. 8 Март- ден на жената- 8-мо мартенско рали -- състезание за жени.

6. 9 Април -Цветница – Лазарки из селото.

7. 16 Април - Велик ден – изложба „Великденско яйце“ .

8. 4 юни Празник на селото – празнично хоро на мегдана.

9. 16-17 Септември- Празник на плодородието „Кардамска есен“ .

III.Самодейност.

1. Ден на самодееца – Празник на самодейците от селото .
2. Работа с В.Г. „Кардамки“ .
3. Работа с Мъжка фолклорна група .
4. Група за стари градски песни .

Участия на групите към читалището в Общински , регионални и световни фолклорни празници .

1. Откриване на Жътвата .

IV.Професионално изкуство.

1. Гостуване на професионални състави и театри.
2. Гостуване на фолклорни ансамбли от Украйна ,Молдова и Румъния.

V.Културна дейност в Библиотеката.

1. 10 – 14 Март- Седмица на детската книга и изкуство за деца.

-Пътешествие в света на приказките .

-Най-добър четец .

-Весел сладкодумец .

-Запознаване на най-малките деца с работата на библиотеката и нейното значение.

1. Мултимедийни прожекции на различни теми .
2. Гостуване на куклени театри.
3. Гостуване на автори.

VI.Стопанска дейност.

1. Опазване и поддържане на читалищното имущество .
2. Работа по проекти .
3. Набиране на дарения .

 Планът остава отворен за допълнения през цялата година.

Дата:20.10.2022 г. Председател:Никола Калчев

с.Кардам

**Доклад**

 **за осъществените дейности през 2022г.,**

**в изпълнение на годишната програма за развитие на читалищната дейност в Община Генерал Тошево**

През 2022г. НЧ „Пробуда-1941“ с. Кардам развиваше следните основни дейности:

**1.Библиотечно-информационна дейност:**

Поддържане и обогатяване на библиотечния фонд.

Книжният фонд се поддържа в добро състояние и според финансовите възможности на читалището се обогатява с нова литература.

Библиотечният фонд е общо 20 439 библиотечни единици.(с новите книги-проект)

Читалището получи дарения от книги на стойност 260,00 лв .

Подобряване на работата с читателите-увеличаване броя на читателиите и на читателските посещения.

Броят обслужени читатели- 115.

Брой посещения в библиотеката и читалнята – 370.

Брой раздадена литература на читателите – 925 библиотечни единици.

Читалищната библиотека предоставя информационни услуги на посетителите, съгласно изискванията на програма „Глоб@лни Библиотеки“, по която работи активно вече 11 години.

**2. Художествено- творческа дейност:**

В НЧ „Пробуда-1941“с. Кардам работят активно четири групи: ВГ „Кардамки“, група за стари градски песни и,Мъжка Фолклорна група и коледарска група-деца. Те са основни участници в провеждането на всички културни прояви и събития от празничния календар на читалището, както и в повечето на Община Генерал Тошево.

Групите за автентичен фолклор пресъздават традиционни добруджански обреди и обичаи, по повод празниците от народния календар. Усилията им са насочени към съхраняване на добруджанския бит и фолклор, и осигуряване на приемственост между поколенията.

ВГ „Кардамки“ в състав от 8 самодейки с ръководител Добринка Христова изпълнява песни от всички фолклорни области. За отчетния период те зарадваха с изпълненията си зрителите :

-Фоклорен събор „Песни танци от слънчева Добруджа“ с. Дебрене .

-Фолклорен събор „Богородица“ гр. Генерал Тошево.

- Национален събор на Българското народно творчество гр. Копривщица.

- Празник на плодородието „Кардамска есен“

Мъжката фолклорна група с ръководител Никола Калчев и състав от 7 участници има следните изяви:

-Трифон-Зарезан с.Кардам.

-Конкурс за най-добро домашно вино.

-Фолклорен събор „Богородица“ гр. Генерал Тошево

-Фоклорен събор „Песни танци от слънчева Добруджа“ с. Дебрене .

-Коледен богослов гр. Генерал Тошево.

**3. Поддържане на материално – техническата база на читалището.**

Читалищната сграда е с обща застроена площ –**770 кв.м. и прилежащия към нея двор – 3600 кв.м.**

Читалището разполага с 2 големи зали, 8 кабинета, зала „Глоб@лни библиотеки“ , спортна-фитнес зала и караоке клуб „Мелоди“.

Библиотеката (130 кв. м.) в много добро състояние.

-ежедневно почистване на помещенията

-почистване на читалищния двор, площад и градински площи

-основно почистване на книжния фонд книга по книга, което си продължава и периодично

**4. Социална политика на Читалището.**

Читалище „Пробуда-1941“ работи с хора от всички възрастови групи , включвайки ги в своите изяви като участници или публика. Акцент в дейността на читалището е работата с децата и младите хора в ученическа възраст. Основната ни цел е да осигурим достъп до информация, до многобройни и разнообразни сфери на знания, като по този начин съдействаме за личното развитие, и социализиране на младите, а и на хората от третата възраст. За реализиране на читалищните цели и задачи читалището работи съвместно с ЦДГ „Дъга“ , ОУ „Христо Ботев“ , Клуб на пенсионера с. Кардам , Кметство с. Кардам , храм „Света Троица“ , отдел „Култура“ към Общ. Генерал Тошево и местни арендатори.

**5.Организационни мероприятия.**

През годината бяха проведени:

Годишно-отчетно събрание -10.03.2022г.

Отчетно-изборно събрание– 04.07.2022г.

Отчетно събрание – 30.11.2022г. и 3 заседания на Читалищното настоятелство.

Изготвил: Тодорка Тодорова Председател: Никола Калчев

Читалищно настоятелство:

1.Никола Илиев Калчев – ЕГН 4801287988 – председател

2.Боян Стоянов Стоянов – ЕГН 6112277948

3.Павлина Ангелова Найденова- ЕГН 4702287973

4.Георги Събев Николов - ЕГН 6701297965

5.Севгие Амдиева Тефикова- ЕГН 7209267955

Проверителна комисия:

1.Пенчо Желязков Минев- ЕГН 5004137984

2.Добринка Илиева Христова- ЕГН 7306097930

3.Радка Маркова Георгиева – ЕГН 6007248031

УСТАВ

 На Народно Читалище "Пробуда-1941" с.Кардам

общ. Генерал Тошево област Добрич

E-mail: probuda1941\_kardam@abv.bg

**ГЛАВА ПЪРВА ОБЩИ ПОЛОЖЕНИЯ**

 **Чл.1.** С този Устав се уреждат учредяването, устройството, управлението, дейността, имуществото, финансирането, издръжката, преобразуването и прекратяването на Народно читалище “Пробуда-1941” с.Кардам

**Чл.2.** Народно читалище “Пробуда-1941” с.Кардам е традиционно самоуправляващо се българско културно-просветно сдружение на жителите отс.Кардам, което изпълнява и държавни културно-просветни задачи. В неговата дейност могат да участват физически и юридически лица, без оглед на ограничения на възраст и пол, политически и религиозни, и други възгледи и/ или етническо самосъзнание.

**Чл.3.(1).** Народно Читалище“Пробуда-1941” с.Кардам е юридическо лице с нестопанска цел, в обществена полза, с наименование“Пробуда-1941” наричано по-нататък в Устава - Читалището, за краткост. Създадено е и функционира на основание Закона за Народните Читалища, във връзка със Закона за юридическите лица с нестопанска цел и настоящия Устав.

**(2).** Седалището на читалището е: Р. България, областДобрич, Община Генерал Тошево,с.Кардам.

**(3).** Адрес на управление е: ул.Червеноармейска 3 с.Кардам

**(4).** При необходимост, наименованието на читалището ще се изписва на латиница по следния начин: Narodno chitalishte “Probuda-1941” – s.Kardam.

**Чл.4.** Дейността на читалището се осъществява във взаимодействие с учебни заведения, предприятия, фирми, неправителствени организации, както и с професионалните културни институти в областта на извършваната от тях културно-просветна, социална и информационна дейност.

**Чл.5.** Читалището поддържа отношения на сътрудничество и координация с държавните и обществените органи и организации от различни нива, на които законите възлагат определени задължения в областта на културата.

**ГЛАВА ВТОРА**

**ЦЕЛИ, ЗАДАЧИ И ДЕЙНОСТИ НА ЧИТАЛИЩЕТО**

 **Чл.6.(1).** Читалището има за цел да задоволява потребностите на жителите от с. Кардам свързани с:

1. развитие и обогатяване на културния живот, социалната и образователната дейност в с.Кардам, където осъществява дейността си;

2. запазване на обичаите и традициите на българския народ;

3. разширяване на знанията на жителите и приобщаването им към ценностите и постиженията на науката, изкуството и културата;

4. развитие на творческите заложби на участниците в дейността му;

5. възпитаване и утвърждаване на националното самосъзнание;

6. осигуряване на достъп до информация ;

**(2).** За постигане на целите по ал.1 Читалището извършва основни дейности, като:

1. уреждане и поддържане на библиотека с читалня, уредени с вътрешен правилник за съответната дейност и във връзка със Закона за обществените библиотеки;

2. развиване и подпомагане на любителското художествено творчество;

3. организира школи, кръжоци, курсове, клубове;

4. организиране празненства, концерти, чествания, спектакли, изложби и младежки дейности;

5. събира и разпространява знания за родния край;

6. предоставя компютърни и интернет услуги

**Чл.7.(1)** Читалището може да развива допълнителна стопанска дейност, както и всяка друга стопанска дейност, която не е изрично забранена от закона, и използва приходите от нея за постигане на определените в Устава цели. Читалището не разпределя печалба. **(2).** Читалището няма право да предоставя собствено, или ползвано от него имущество, възмездно или безвъзмездно:

1. за хазартни игри и нощни заведения;

2. за дейност на нерегистрирани по Закона за вероизповеданията религиозни общности и Юридически лица с нестопанска цел на такива общности;

3. за постоянно ползване от политически партии и организации;

4. на Председателя, Секретаря, членовете на Настоятелството и Проверителната комисия и на членовете на техните семейства.

**Чл.8.** Читалището може да се сдружава на местно и регионално ниво в Читалищни сдружения за постигане на своите цели, за провеждане на съвместни дейности и инициативи, при условията и по реда на Закона за народните читалища, Закона за юридическите лица с нестопанска цел и настоящия Устав.

**ГЛАВА ТРЕТА**

**УЧРЕДЯВАНЕ НА ЧИТАЛИЩЕТО**

 **Чл.9.(1).**Читалището се учредява най-малко от 50 дееспособни физически лица, които вземат решение на учредително събрание

**(2).** За вписване на читалището в регистъра на Окръжния съд чрез писмено заявление от настоятелството без такси се прилагат :

1.Протокол от Общото събрание и поканата за свикването му;

2.Списък на присъстващите членове на Общото събрание с подписите;

З.Имената на членовете на Настоятелството и Проверителната комисия,адрес,лични данни,подпис/вписани в заявлението/;

4.Свидетелства за съдимост на членовете на Настоятелството и Проверителната комисия;

5.Декларации на членовете на Настоятелството и на Проверителната комисия ,че не са в роднински връзки по права и съребрена линия до четвърта степен;

6.Уставът;

7.Нотариално заверен образец от подписа на лицата/председател и секретар/,представляващи читалището,и валидният печат на читалището;

**(3)** В регистъра се вписват:

1.Наименованието и седалището на читалището;

2.Уставът;

3.Имената на членовете на настоятелството и на проверителната комисия на читалището;

4.Име и длъжност на лицето/лицата,представляващи читалището;

5.Настъпилите промени в т.1-4;

**(4).**Читалищното настоятелство в 7-дневен срок от вписването на читалището в съдебния регистър подава заявление за вписване в публичния регистър към министъра на културата.

**(5).** В публичния регистър на народните читалища към министерството на културата се вписват:

1.Наименованието на читалището ;

2.Седалище на читалището;

3.Името на лицето,което представлява читалището/лицата,които представляват читалището;

4.ЕИК по БУЛСТАТ;

5.Уставът;

6.Настъпилите промени по т.1-6 ;

**Г Л А В А Ч Е Т В Ъ Р Т А**

**ЧЛЕНСТВО В ЧИТАЛИЩЕТО**

 **Чл.10. (1).** Членовете на Читалището са индивидуални, колективни и почетни.

**(2)** Действителни индивидуални членове на читалището могат да бъдат всички дееспособни, непоставени под запрещение лица навършили 18 години, които участват в дейността на читалището, редовно плащат членски внос в годишен размер от 1лв, определен с решение на Общото събрание и имат право да избират и да бъдат избирани в неговите органи.

1. Кандидатите за действителни индивидуални членове подават писмено заявление до настоятелството на читалището, с което декларират, че желаят да станат членове на читалището, че познават и приемат устава на читалището и ще работят за постигане на неговите цели.

2. Кандидатурите се гласуват на заседание на настоятелството. На члена на читалището се издават съответните документи за членство.

3. Приетият за действителен член на читалището плаща членския си внос по ред определен от настоятелството.

 **Чл.11**.

(1) Членовете на читалището имат право да:

1. участват в управлението на читалището

2. получават улеснен достъп до всички читалищни форми на дейност и прояви по ред определен от настоятелството;

3. ползват с предимство културно - просветните форми на читалището;

4. получават всякаква информация относно дейността на читалището и упражняват контрол върху нея.

 (2) Членовете на читалището са длъжни:

1. да спазват устава на читалището и решенията на неговите членове;

2. да плащат лично членския си внос;

3. да участват в дейността на читалището;

4. да опазват имуществото и доброто име на читалището, както и да не уронват неговия престиж.

 (3) Членството в читалището може да се прекрати с решение на общото събрание, взето с мнозинство от общия брой на членовете в същото, когато член на читалището нарушава грубо настоящия устав и решенията на органите на Народно Читалище „ Пробуда-1941г.”, или работи срещу неговите цели и интереси и му е причинил значителни вреди.

(4) Членството се прекратява и на основание отпадане:

1. при невнасяне на членски внос;

2. при неучастие в три последователни заседания на Общото събрание;

3. при системно неизпълнение на задължението за участие в дейността на читалището

4. по желание на самия член с писмено заявление до настоятелството, както и при прекратяване или преобразуване на колективен член.

**ГЛАВА ПЕТА**

**ОРГАНИ НА УПРАВЛЕНИЕ**

**Чл.12.** Органи на управление на Читалището са Общото събрание, Настоятелството и Проверителната комисия.

**Чл.13. (1).** Върховен орган на Читалището е Общото събрание.

**(2).** Общото събрание на Читалището се състои от всички членове на Читалището, имащи право на глас.

**Чл.14.(1).** Общото събрание:

1. приема, изменя и допълва Устава;

2. избира и освобождава членовете на Настоятелството, Проверителната комисия и Председателя на Читалището;

3. приема вътрешните актове, необходими за организацията на дейността на Читалището;

4. изключва членове на Читалището;

5. определя основни насоки на дейността на Читалището;

6. взема решение за членуване или за прекратяване на членството в Читалищно сдружение;

7. приема бюджета на Читалището;

8. приема годишния отчет до 30 март на следващата година;

9. определя размера на членския внос;

10. отменя решения на органите на Читалището;

11. одобрява/утвърждава почетните членове на Читалището;

12. взема решение за прекратяване на Читалището;

13. взема решение за отнасяне до съда на незаконосъобразни действия на ръководството или отделни читалищни членове.

**(2).** Решенията по чл.14 ал.1 т.1,4,10,11,12 се вземат с мнозинство най- малко 2/3 от всички членове. Останалите решения се вземат с мнозинство повече от половината от присъстващите.

**(3).** Решенията на Общото събрание са задължителни за другите органи на Читалището. **Чл.15.(1).** Редовно Общо събрание на Читалището се свиква от Настоятелството, най-малко веднъж годишно. Извънредно Общо събрание може да бъде свикано по решение на Настоятелството, по искане на Проверителната комисия, или на една трета от членовете на Читалището с право на глас. При отказ на Настоятелството да свика извънредно Общо събрание, до 15 дни от постъпването на искането на Проверителната комисия, или една трета от членовете на Читалището с право на глас, могат да свикат извънредно Общо събрание от свое име.

**(2).** Поканата за събрание трябва да съдържа дневния ред, датата, часа и мястото на провеждането му, и кой го свиква. Тя трябва да бъде получена срещу подпис, или връчена не по-късно от 7 дни преди датата на провеждането. В същия срок, на вратата на Читалището, и на други общодостъпни места в с.Лясковец, трябва да бъде залепена поканата за събранието.

**(3).** Общото събрание е законно, ако присъстват най-малко половината от имащите право на глас членове на Читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете, при редовно Общо събрание, и не по-малко от половината плюс един от членовете, при извънредно Общо събрание.

**(4).** Две трети от членовете на Общото събрание на Читалището могат да предявят иск пред окръжния съд, по седалището на Читалището, за отмяна на решение на Общото събрание, ако то противоречи на Закона или Устава.

**(5).** Искът се предявява в едномесечен срок от узнаването на решението, но не по-късно от една година от датата на вземане на решението.

**Чл.16.(1).** Изпълнителен орган на Читалището е Настоятелството, което се състои от девет членове, избрани за срок до 3 години. Същите да нямат роднински връзки по права и съребрена линия до четвърта степен.

**(2).** Настоятелството:

1. свиква Общото събрание;

2. осигурява изпълнението на решенията на Общото събрание;

3. подготвя и внася в Общото събрание проекти за бюджет на Читалището и утвърждава щата му, внася и решения по въпроси от компетентността му;

4. подготвя и внася в Общото събрание отчет за дейността на Читалището;

5. назначава Секретаря на Читалището, по предложение на Председателя, и утвърждава длъжностната му характеристика.

**(3).** Настоятелството взема решение с мнозинство повече от половината на членовете си.

**Чл.17.(1).** Председателят на читалището е и член на Настоятелството, и се избира от Общото събрание за срок до 3 години. При негово отсъствие Настоятелството се председателства от избран член на същото.

**(2).** Председателят:

1. председателят **не е на** заплата,той организира дейността на Читалището съобразно Закона, Устава и решенията на Общото събрание;

2. представлява Читалището;

3. свиква и ръководи заседанията на Настоятелството и председателства Общото събрание;

4. отчита дейността си пред Настоятелството и Общото събрание;

5. сключва, изменя и прекратява трудовите договори със служителите, съобразно бюджета на Читалището и въз основа решенията на Настоятелството и утвърдения щат; **Чл.18.(1).** Секретарят на читалището:

1. организира изпълнението на решенията на Настоятелството, включително решенията за изпълнението на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява Читалището заедно и поотделно с Председателя;

**(2).** Секретарят не може да е в роднински връзки с членовете на Настоятелството и на Проверителната комисия по права и по съребрена линия до четвърта степен, както и да бъде съпруг/съпруга на Председателя на Читалището.

**(3).** Секретарят се назначава от Председателя въз основа на решение на настоятелството. Секретарят участва в работата на настоятелството със съвещателен глас.

**Чл.19.(1).** Проверителната комисия се състои от трима членове, избрани за срок до 3 години.

**(2).** Членове на Проверителната комисия не могат да бъдат лица, които са в трудовоправни отношения с Читалището или са роднини на членове на Настоятелството, на Председателя или на Секретаря по права линия, съпрузи, братя, сестри и роднини по сватовство от първа степен.

**(3).** Проверителната комисия осъществява контрол върху дейността на Настоятелството, Председателя и Секретаря на Читалището по действащото законодателство на Р. България, Устава и решенията на Общото събрание.

**(4).** При констатирани нарушения, Проверителната комисия уведомява Общото събрание на Читалището, а при данни за извършено престъпление и органите на Прокуратурата.

**Чл.20.** Не могат да бъдат избирани за членове на Настоятелството и на Проверителната комисия, и за Секретари лица, които са осъждани на лишаване от свобода за умишлени престъпления от общ характер.

**Чл.21.** Членовете на Настоятелството, включително и председателят и секретаря подават декларации за конфликт на интереси при условията и по реда на Закона за предотвратяване и разкриване на конфликт на интереси.

**ГЛАВА ШЕСТА**

**ИМУЩЕСТВО И ФИНАНСИРАНЕ**

 **Чл.22.** Имуществото на Читалището се състои от право на собственост, движими вещи Читалището полага еднакви грижи на добър стопанин за опазване и обогатяване, както на собственото, така и на ползваното имущество.

**Чл.23.(1).** Читалището набира средства от следните източници:

1. членски внос;

2. културно-просветна и информационна дейност;

3. субсидия от държавния и общински бюджети;

4. наеми от движимо и недвижимо имущество;

5. дарения;

6. други приходи.

**(2).** Сумите от дарения се разходват според волята на дарителя, или по решение на Настоятелството, ако изричната воля на дарителя е такава.

**Чл.24.(1)**При разпределението на предвидените по Държавния и Общински бюджети средства в комисията по разпределението задължително присъства упълномощен представител на Настоятелството на читалището.

**(2).** След утвърждаване на определената сума от Държавния и Общински бюджети, същата се представя на читалището за самостоятелно управление.

**(3).** При недостиг на средства за ремонт и поддръжка на читалищната сграда и помещения се осигуряват допълнителни средства от Общинския съвет.

**Чл.25.(1).** Читалището не може да отчуждава недвижими вещи и да учредява ипотека върху тях.

**(2).** Движими вещи могат да бъдат бракувани или заменени с по-доброкачествени само по решение на Настоятелството.

**Чл.26.**Недвижимото и движимо имущество, собственост на читалището, както и приходите от него не подлежат на принудително изпълнение освен за вземания, произтичащи от трудови правоотношения.

**Чл.27.(1).**Читалищното Настоятелство изготвя годишния отчет за приходите и разходите, който се приема от Общото събрание.

**(2).**Отчетът за изразходените от бюджета средства се представя в Общината.

**Чл.28.(1).** Председателят на читалището ежегодно в срок до 10 ноември представя на кмета предложения за своята дейност през следващата година.

 **(2).** Председателят на читалището представя ежегодно до 31 март пред кмета на Общината и Общинския съвет доклад за осъществените читалищни дейности в изпълнение на програмата и за изразходваните от бюджета средства през предходната година.

**ГЛАВА СЕДМА**

**ПРЕКРАТЯВАНЕ**

 **Чл.29.(1).** Читалището може да бъде прекратено по решение на Общото събрание, вписано в регистъра на Окръжния съд. То може да бъде прекратено с ликвидация, или по решение на Окръжния съд, ако:

1. дейността му противоречи на закона, устава и добрите нрави;

2. имуществото му не се използва според целите и предмета на дейността на Читалището;

3. е налице трайна невъзможност Читалището да действа, или не развива дейност за период две години. В тези случаи, Министърът на културата изпраща сигнал до Прокурора за констатирана липса на дейност на Читалището;

4. не е учредено по законния ред;

5. е обявено в несъстоятелност.

**ГЛАВА ОСМА**

**АДМИНИСТРАТИВНО НАКАЗАТЕЛНИ РАЗПОРЕДБИ**

 **Чл.30.** Председател и /или Секретар на Читалище, който предостави имущество в нарушение на чл. 7, ал. 2, от настоящия Устав, се наказва с глоба в размер от 500 до 1000 лв. и с лишаване от право да заема изборна длъжност в читалището за срок 5 години.

**Чл.31.** Председател на Читалище, който не заяви вписване в регистъра на читалищата или Читалищните сдружения в срока по чл. 9 ал. 6, от Закона за народните читалища, се наказва с глоба от 150 до 300 лв.

**Чл.32.** Председател на Читалище, който не представи доклад за изпълнението на читалищните дейности и за изразходваните от бюджета средства в срока по чл. 28 , ал. 4, от Устава, се наказва с глоба от 150 до 300 лв.

**ГЛАВА ДЕВЕТА**

**ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ**

1. Народно Читалище „Пробуда-1941” има кръгъл печат с надпис в окръжност: с надпис Народно Читалище“Пробуда-1941” с.Кардам , в средата на окръжността е разтворена книга.

2.Народно Читалище „Пробуда-1941” с. Кардам е вписано в регистъра на Окръжен съд гр. Добрич. : ф.д. №1639/1997г. последно вписване решение №47 от 27 Април 2015г.

3.Народно Читалище „Пробуда-1941” с. Кардам ул.Червеноармейска 3 общ.Ген. Тошево обл. Добрич булстат 000843876 е вписано в регистъра на Народните читалища под №3253

Председател: Никола Калчев